
HÍRLEVÉL
A Vállalati Érdekegyeztető Tanács VI. 17-én tartotta soron következő ülését. Az ülésen a munkáltató részéről Salamon Béla üzemeltetési igazgató tartott tájékoztatót az organizációs projekt jelenlegi állásáról. A tájékoztatón elhangzottak szerint a tulajdonostól kapott IT alkalmazások aplikációi a tervek szerint halad. Az ezzel kapcsolatos oktatások részben már elkezdődtek. Az oktatótisztek a jövő héten, illetve egy későbbi modul során ismerkedhetnek meg a rendszer elemeivel. A projektben most előtérbe került az ügyfélmunkacsoport, amely az új működési modellel kapcsolatban fontos gondolatokat fogalmazhat meg, az ügyfélközpontúság kialakítása érdekében. Mind a 29 /úgy látszik ez a szám mostanság népszerű/ helyen kiválasztásra kerültek az áfu-koordinátorok, akik rövidesen képzési programban vesznek részt (szakmai, ausztriai látogatás, tréning az új alkalmazások bevezetésével kapcsolatban).
A felvezetővel kapcsolatban kérdéseket fogalmaztunk meg.

Hogyan készül a Társaság a – feltehetően változó – intézményi, szabályozási környezet (pl. HÜSZ változása ) kihívásaira? A jelenlegi szabályok tovább élésével számolnak, amellett, hogy vélhetően pár ügy, ilyen például az E.12-es utasítás módosításának jóváhagyása, elhúzódhat. Kockázata van annak a tervnek, hogy a PÜ a jövőben a 35 hely helyett csak 7 helyen nyújtana elegyrendezési szolgáltatást. Ez a pályahasználat tekintetében kb. 15%-os, a trakciós tarifákban pedig 85%-os növekményt jelenthet. Ez forintosítva kb. a mostani lottó ötös főnyereményének a háromszorosát teszi ki. „Legyen szerencsénk”…. ahhoz, hogy ezt ki tudjuk gazdálkodni. Ennek érdekében az üzemeltetés a kereskedelemmel kéz a kézben feladatokat határozott meg:
· üzemidő felülvizsgálata (jelenleg 630.000 óra tolatást rendelünk meg a PÜ-től)

· ügyfelek kiszolgálási igényeinek felmérése

· szolgáltatók (PÜ, Trakció) feltételeihez igazodás (pl. a Trakció hat óránál kevesebb időre nem ad mozdonyt)
· cél: 15-20% üzemidő megtakarítás

· tolató mozdonyok mennyiségének vizsgálata (lehet, hogy kevesebbel is elvégezhető a tevékenység)

· tolatás más szolgáltatótól történő megrendelése

· mit kezd a Cargo bizonyos forgalmakkal?

Ezen intézkedésektől mintegy 3 Mrd Ft. költségcsökkenést vár a munkáltató. 

Emellett az elszámoló helyek száma folyamatosan változik (jellemzően csökken), de az IT támogatásuk folyamatos. 

Kérdésünkre igazgató úr elmondta, hogy a határforgalmi technológiákkal kapcsolatosan jelenleg nincs változtatási szándék (Hegyeshalom kivétel), egy munkacsoport foglalkozik a kérdéssel, várhatóan jövő év közepére készítik el a határforgalommal kapcsolatos új koncepciót. (A tulajdonosnak nincs ezzel kapcsolatos integrált IT rendszere.)

Az irányítási szabályzat is átalakításra kerül (külső segítséggel).

Az ülésen a munkáltató tájékoztató anyagokat nyújtott át a szakszervezeteknek, melyeket csatolunk a hírlevélhez.
A munkáltató vállalta, hogy a második félév tekintetében bemutatja a korengedményes nyugdíjba vonulás igénybevételének lehetőségeit.  Július 6-i vezetői ülés dönt az igények jóváhagyásáról.

Masa Beáta humánerőforrás igazgató elmondta, a Társaság létszáma az spa szerződésben vállalt szinten van, ezért a munkáltatónak figyelnie kell arra, hogy a létszám az idén már ne csökkenjen tovább.

A szakszervezetek egyhangúlag bírálták a beszerzés beruházás szervezet intézkedését az ivóvíz ellátással kapcsolatosan. Igazgató asszony ígéretet tett arra, hogy felvetéseinket tolmácsolja az illetékesek felé.

